Курумова, Селима Мусан йоӀ

Курумова Селима Мусан йоӀ (;1914 шарахь, Соьлжа-ГӀала — 1968 шарахь) — нохчийн йаздархо.

 Биографи 
Курумова Селима йина 1914 шарахь Соьлжа-ГӀалахь. Иза схьайола XIX бӀешеран тӀаьхьара – XX бӀешеран йуьххьера гӀарабаьлла хьал долчу доьзалера, царех кхин а дуккху лераме нах бевлла, шайн лар йитина болу Нохчийчоьнан исторехь.

Курумова Селима йаздан йолайелла Сийлахь-Боккха Даймехкан тӀом болчу хенахь, амма дуьххьара дийцарш зорба туьйхира 1950-гӀа шераш чекхдовлуш «Орга» альманахан а, республикин газетийн агӀонаш тӀаьхь, церан сихха тидам бира дешархоша.

1966-чу шарахь дуьххьара а, цхьаъ бен йоцучу дийцарийн а, повестийн а сборник арайелира, шайна йукъахь «Дохк», «Сан гӀалат» повесташ а, дийцарш а долуш. Цуьнан кхоллараллаш кхин цкъа а йуха зорбане ца йаьхна, царех кегий кийсакаш бен ца йаьхна ишколан жайнашна а, антологешна а, меттан говзаллин а, йозанан говзаллин а масалш санна.

Курумова Селимас, чӀогӀа дика дешна, дика йозара дуьненан литература, иза гуш дара цуьнан кхоллараллаш чохь, башха къасто йеза повесть «Дохк».

«Дохкан» турпалхой Зовра а, ЗабиӀат а — ша кепара нохчийн Ромео а, Джульетта а ду, уьш баларе бигина йамартлоно, тешнабехко, хьагӀо, мекарлоно харц а, гӀаддайна а адамаша, шайн минотан там лоьхуш болчу, дерриг цхьана схьаэцча йукъараллин сакхташа.

 Кхоллараллаш 




 Билгалдахарш 

 Литература 



 Хьажоргаш 



Категори:Нохчийн йаздархой
Категори:Нохчийн поэташ
Категори:ССРС йаздархой
Категори:Нохчий а, гӀалгӀай а арабохуш зулам даьлларш